Kamu bisa jelasin ke aku soal Kapal pengangkut pesawat kelas Courageous dalam bahasa melayu?

Kelas Courageous, kadangkala dipanggil kelas Glorious, ialah kelas kapal pelbagai pertama kapal pengangkut pesawat yang berkhidmat dengan Royal Navy. Tiga kapal—,  dan —pada asalnya dibina sebagai kruiser tempur kelas Courageous sebagai sebahagian daripada Projek Baltik semasa Perang Dunia I. Walaupun sangat pantas, perisai minimum mereka dan beberapa senjata mengehadkan kegunaan jangka panjang mereka dalam Royal Navy pasca perang, dan mereka disimpan selepas perang. Mereka dianggap sebagai kapal utama oleh syarat-syarat Perjanjian Tentera Laut Washington 1922 dan dimasukkan dalam jumlah keseluruhan tanan yang dibenarkan untuk Royal Navy. Daripada memusnahkan mereka, pihak Tentera Laut memutuskan untuk menukar mereka kepada kapal induk seperti yang dibenarkan oleh Perjanjian.

Furious, sebahagiannya telah ditukar semasa perang, memulakan pembinaan semulanya pada tahun 1921, sebelum Perjanjian itu berkuatkuasa. Dalam usaha untuk meminimumkan pergolakan angin, ia tidak diberi superstruktur atau kekota (pulau). Ini tidak cukup memuaskan, dan sebuah pulau kecil telah ditambah pada tahun 1939. Masalah lain ialah ia kekurangan serombong standard; sebaliknya, asap dandang diserap disepanjang sisi kapal dan ekzos keluar dari jeriji dibelakang geladak penerbangan, atau di tepi kapal jika operasi pendaratan sedang dijalankan. Saluran panjang mengurangkan kapasiti pesawatnya, dan asap ekzos memberi masalah kepada pesawat yang mendarat apabila ada pergolakan angin. Kapal separa kembarnya, Courageous dan Glorious, memulakan penukaran mereka kepada kapal pengangkut pesawat apabila Furious hampir siap. Mereka menggunakan pengalaman yang diperoleh dari Royal Navy semenjak Furious telah direka bentuk dan dipasang sebuah pulau berserta serombong, meningkatkan kapasiti pesawat mereka sebanyak satu pertiga dan menjadikannya lebih selamat untuk mendarat.

Sebagai pengangkut besar pertama yang disiapkan oleh Royal Navy, Furious banyak digunakan untuk menilai prosedur pengendalian dan pendaratan, termasuk pendaratan waktu malam pertama pada tahun 1926. Courageous menjadi kapal perang pertama Royal Navy yang hilang dalam Perang Dunia Kedua apabila ia di torpedo pada September 1939 oleh sebuah U-boat Jerman. Glorious terlibat dalam kempen Norway pada tahun 1940, tetapi ditenggelamkan oleh dua  kapal tempur Jerman pada Jun semasa ia sedang berlayar pulang bersama  pengiring yang kecil. Furious mengambil bahagian dalam banyak operasi besar semasa peperangan, termasuk kempen Norway pada tahun 1940, Konvoi Malta dan Operasi Torch pada 1942, dan serangan udara terhadap  dan sasaran lain di Norway pada 1944. Kapal itu semakin usang menjelang tahun 1944 dan diletakkan dalam status simpanan pada September 1944 sebelum ditamatkan perkhidmatan pada 1945 dan dijual untuk sekerap pada tahun 1948.